ร้านอยู่ในซอยเทศบาล 1 ประมาณกลางๆซอย ขับรถมาไม่ไกลค่ะ บรรยากาศร้าน ร่มรื่น ที่จอดรถสะดวก ภายในร้านเป็นแบบโอเพ่นแอร์ มีหลายโต๊ะไว้บริการ 

บุฟเฟ่ห์ร้านนี้มีให้เลือกกว่า 40เมนู ทั้งกุ้ง ปลาหมึก เนื้อวัว เนื้อหมู เนื้อไก่  ข้าว ของทานเล่น ของหวาน  ราคา 329 บาท น้ำชาฟรี จำกัดเวลา 2 ชั่วโมง 

มิ้นท์มาถึงก็สั่ง สลัดไข่กุ้งเกี๊ยวกรอบ ซุปเต้าหู้สาหร่ายก่อนเลย ตามด้วยของทานเล่น ที่อร่อยไม่ใช่เล่น อย่างปลาชุบเกล็ดขนมปัง  ยำหมูยอก็รสชาติดี น้ำยำแซ่บ กุ้ง หอยแมลงภู่ ตัวใหญ่ สด หมูนุ่ม ปีกไก่สุกช้าไปหน่อย

โดยรวมวัตถุดิบคุณภาพดี สั่งอาหารได้เร็ว พนักงานน่ารักยิ้มแย้มค่ะ
